text: Konkursboer sælger godt
  02 januar 2013 kl. 11.59
  Virksomheden Kanonsalg i Give har slået sig på andres økonomiske ulykke. Den opkøber varer fra konkursboer, og det går så godt, at virksomheden er klar til et nyt kanonsalg.
  Anja og Henrik Henriksen og Anita Lybker står bag virksomheden. De har opkøbt 450 paller med varer fra den konkursramte Holmegaard Park i Næstved.
  Lageret fra out let-butikkerne i Holmegård Park omfatter brugskunst, tøj, køkkengrej, og meget andet.
  Varerne kommer til salg på Hjortsvangen 2, Give, fra 17. januar.
  Henrik Henriksen forventer mellem 2.000 og 3.000 besøgende i løbet af den første dag.
  Kanonsalg åbnede 15. november med et udsalg af computere og kontorudstyr.
  